Reidar Skagestad

Reidar Skagestad (født 7. juni 1924, død 7. desember 2022) var en norsk teatermann og pedagog.Tore Østvang: Reidar Skagestad (1924-2022) - Minneord i Aftenposten 23. desember 2022

Han studerte ved Oslo lærerhøgskole samt til cand.mag. i musikk, teater og norsk. Han var ansatt ved Romerike Folkehøgskole 1956–1994 og var rektor fra fra 1966, med et midlertidig opphold som rektor ved Statens Teaterhøgskole 1970–1973. Med Eyvind Solås etablerte han i sin tid folkehøgskolens teaterlinje som har utdannet flere titalls kjente skuespillere.

Han satt som formann for styret ved Statens Balletthøgskole og var i redaksjonen for Norsk Sangbok (1998).

Reidar Skagestad fikk i 2009 Kongens fortjenstmedalje i gull for innsatsen for musikk- og teaterlivet i Norge.

Han var gift med Hermine Bernhoft-Osa Skagestad og var far til Liv Hege Skagestad og skuespillerne Unni Kristin Skagestad og Gard Skagestad.

 Referanser 
«Fikk Kongens fortjenstmedalje i gull». Solabladet, 22. oktober 2009.

Kategori:Norske pedagoger
Kategori:Kongens fortjenstmedalje i gull
Kategori:Personer fra Krødsherad kommune